stanford-oval/wikipedia huggingface dataset:
สโมสรฟุตบอลแมนเชสเตอร์ยูไนเต็ดในฤดูกาล 1957–58

ฤดูกาล 1957–58 เป็นฤดูกาลที่ 56 ของแมนเชสเตอร์ยูไนเต็ดในฟุตบอลลีกและเป็นฤดูกาลที่ 13 ติดต่อกันในลีกสูงสุดของฟุตบอลอังกฤษ
ในฤดูกาลนี้นับเป็นช่วงเวลาที่เลวร้ายที่สุดในประวัติศาสตร์ของสโมสร เมื่อผู้เล่น 8 คน เจ้าหน้าที่สโมสร 3 คน และผู้โดยสารอีก 10 คนเสียชีวิตจากเหตุภัยพิบัติทางอากาศมิวนิกเมื่อวันที่ 6 กุมภาพันธ์ ค.ศ. 1958 ระหว่างเดินทางกลับจากการแข่งขันยูโรเปียนคัพรอบก่อนรองชนะเลิศกับเรดสตาร์เบลเกรด มาร์ค โจนส์, กัปตันทีม โรเจอร์ เบิร์น, เจฟฟ์ เบนต์, เดวิด เพ็กก์, เอ็ดดี้ โคลแมน, บิล วีแลน และทอมมี่ เทย์เลอร์ กองหน้าตัวกลาง เสียชีวิตทั้งหมดทันที ดังคัน เอดเวิดส์ ปีกซ้ายอนาคตไกลอยู่ในโรงพยาบาลเป็นเวลา 2 สัปดาห์ก่อนที่เขาจะเสียชีวิตในวันที่ 21 กุมภาพันธ์
จอห์นนี เบอร์รี ปีกและเซ็นเตอร์ฮาล์ฟ แจ็กกี บลานช์ฟลาวเวอร์ ต่างก็ได้รับบาดเจ็บสาหัสจนไม่สามารถลงเล่นได้อีก ขณะที่ผู้เล่นที่รอดชีวิตหลายคนไม่พร้อมลงสนามเพราะต้องพักฟื้นจากอาการบาดเจ็บเป็นเวลานานพอสมควร แมตต์ บัสบี ผู้จัดการทีมได้รับบาดเจ็บสาหัส และผู้ช่วยของเขา จิมมี เมอร์ฟี (ซึ่งไม่ได้อยู่ในเที่ยวบินนั้น) รับหน้าที่คุมทีมชุดใหญ่แทนจนจบฤดูกาล วอลเตอร์ คริกเมอร์ เลขานุการสโมสร และโค้ชทอม เคอร์รี และเบิร์ต วอลลีย์ เสียชีวิตทั้งหมดจากเหตุการณ์เครื่องบินตกครั้งนี้ ซึ่งทำให้มีผู้เสียชีวิตทั้งหมด 23 คน
แม้ว่าจะมีการสูญเสียภายในทีมของพวกเขา แต่ยูไนเต็ดก็ยังสามารถไปถึงรอบชิงชนะเลิศเอฟเอ คัพในฤดูกาลนั้น ซึ่งพวกเขาแพ้ให้กับโบลตันวอนเดอเรอส์ พวกเขาเข้าถึงรอบรองชนะเลิศของยูโรเปียนคัพด้วย อย่างไรก็ตามฟอร์มในลีกของพวกเขาตกลงไปหลังจากเครื่องบินตกโดยจบอันดับที่ 9 ของตาราง โดยพวกเขาจบตามหลังแชมป์ลีกฤดูกาลนั้นอย่างวุลเวอร์แฮมป์ตันวอนเดอเรอส์ ซึ่งคุมทีมโดยสแตน คัลลิส ถึง 21 แต้ม
ทีมยูไนเต็ดมีความสูญเสียจากการเสียชีวิตและบาดเจ็บจากเหตุการณ์โศกนาฏกรรมที่มิวนิก นักเตะเยาวชนจำนวนหนึ่งจากทีมเยาวชนและศูนย์ฝึกเยาวชนของสโมสรได้เลื่อนชั้นขึ้นสู่ทีมชุดใหญ่ รวมถึงปีก เชย์ เบรนแนน  และกองหน้า มาร์ก เพียร์สัน สมาชิกใหม่ที่โดดเด่นอีกคนของทีมคือผู้รักษาประตู แฮร์รี เกร็กก์ ซึ่งเซ็นสัญญาในเดือนธันวาคม ค.ศ. 1957 ไม่กี่สัปดาห์ก่อนเครื่องบินตกที่มิวนิก และได้รับการยกย่องว่าเป็นฮีโร่ในการช่วยเหลือลูกสาวและแม่ของเธอซึ่งเป็นผู้โดยสารในเหตุการณ์เครื่องบินตก
ผู้ทำประตูสูงสุดของยูไนเต็ดในฤดูกาลนี้คือ เดนนิส ไวโอเลต ซึ่งยิงไป 23 ประตูในทุกรายการและ 16 ประตูในลีกแม้ว่าจะไม่ได้ลงเล่นเป็นเวลา 2 เดือนในขณะที่เขาฟื้นตัวจากอาการบาดเจ็บจากเหตุเครื่องบินตกที่มิวนิก
ภัยพิบัติทางอากาศมิวนิก

เมื่อวันที่ 5 กุมภาพันธ์ ค.ศ. 1958 ยูไนเต็ดเล่นกับเรดสตาร์เบลเกรดที่ยูโกสลาเวีย ในเลกที่ 2 ของยูโรเปียนคัพรอบก่อนรองชนะเลิศ การแข่งขันจบลงด้วยการเสมอกัน 3-3 แต่จากการที่ยูไนเต็ดเปิดบ้านเอาชนะไปได้ 2-1 ในเลกแรก ทำให้รวมผล 2 นัดพวกเขาชนะไปด้วยสกอร์ 5-4 และเข้าถึงรอบรองชนะเลิศเป็นปีที่ 2 ติดต่อกัน
สมาชิกวุฒิสภาจังหวัดตาก

จังหวัดตาก มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 2 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดตากมีจำนวนสมาชิกวุฒิสภาในการเลือกตั้งครั้งแรก จำนวน 2 คน คือ อุดร ตันติสุนทร และ พนัส ทัศนียานนท์
ตระกูลการเมืองที่ได้รับเลือกตั้งมากที่สุด คือ
ตันติสุนทร (2 คน) ได้แก่ อุดร ตันติสุนทร และ รักษ์ ตันติสุนทร
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | อุดร ตันติสุนทร | รักษ์ ตันติสุนทร |
| 2 | พนัส ทัศนียานนท์ | ชลธิศ สินรัชตานันท์ |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | ชรินทร์ หาญสืบสาย | ชิงชัย ก่อประภากิจ |
สุริยุปราคา 15 ธันวาคม พ.ศ. 2582

| สุริยุปราคา 15 ธันวาคม พ> ศ. 2582 |
| --- | --- |
แผนที่
ประเภท
ประเภท: เต็มดวง
แกมมา: -0.9458
ความส่องสว่าง: 1.0356
บดบังมากที่สุด
ระยะเวลา: 111 วินาที (1 นาที 51 วินาที)
พิกัด: 80°54′S 172°48′E﻿ / ﻿80.9°S 172.8°E﻿ / -80.9; 172.8
ความกว้างของเงามืด: 380 กิโลเมตร
เวลา (UTC)
(P1) เริ่มอุปราคาบางส่วน: 14:17:22
(U1) เริ่มอุปราคาเงามืด: 15:47:00
บดบังมากที่สุด: 16:22:11
(U4) สิ้นสุดอุปราคาเงามืด: 16:57:13
(P4) สิ้นสุดอุปราคาบางส่วน: 18:26:52
แหล่งอ้างอิง
แซรอส: 152 (14 จาก 70)
บัญชี # (SE5000): 9596
สุริยุปราคาเต็มดวงจะเกิดขึ้นในวันที่ 15 ธันวาคม พ.ศ. 2582 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาเต็มดวงเริ่มต้นขึ้นในตอนใต้ของมหาสมุทรแปซิฟิก ผ่านพื้นที่ส่วนใหญ่ในทวีปแอนตาร์กติกา และผ่านเข้าใกล้บริเวณขั้วโลกใต้ ส่วนสุริยุปราคาบางส่วนมองเห็นได้จากส่วนปลายด้านใต้ของทวีปอเมริกาใต้และทวีปแอฟริกา โดยเหตุการณ์สิ้นสุดลงในตอนใต้ของมหาสมุทรอินเดีย หลายชั่วโมงหลังจากนั้น
ภาพ

ภาพเคลื่อนไหวแนวเส้นทาง
อุปราคาที่เกี่ยวข้อง > สุริยุปราคา พ.ศ. 2579–2582

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
หมายเหตุ: สุริยุปราคาบางส่วนในวันที่ 27 กุมภาพันธ์ 2579 และ 21 สิงหาคม 2579 เกิดขึ้นในชุดปีจันทรคติที่แล้ว
อุปราคาที่เกี่ยวข้อง > ชุดเมตอน

ชุดเมตอนการวนซ้ำของอุปราคาทุก ๆ 19 ปี (6939.69 วัน) สุดท้ายประมาณ 5 วัฏจักร โดยอุปราคาเกิดขึ้นในวันอันใกล้เคียงกันในปฏิทิน ในการเพิ่มขึ้นของตัวรองอนุกรมออคตอน ซึ่งวนซ้ำ 1/5 ของนั้นหรือทุก ๆ 3.8 ปี (1387.94 วัน) ทุกอุปราคาในตารางนี้เกิดขึ้นที่โหนดลงของดวงจันทร์
| อุปราคา 21 ครั้งระหว่าง 22 กรกฎาคม 2514 ถึง 22 กรกฎาคม 2590> 21-22 กรกฎาคม.116 | อุปราคา 21 ครั้งระหว่าง 22 กรกฎาคม 2514 ถึง 22 กรกฎาคม 2590> 9-11 พฤษภาคม.118 | อุปราคา 21 ครั้งระหว่าง 22 กรกฎาคม 2514 ถึง 22 กรกฎาคม 2590> 26-27 กุมภาพันธ์.120 | อุปราคา 21 ครั้งระหว่าง 22 กรกฎาคม 2514 ถึง 22 กรกฎาคม 2590> 14-15 ธันวาคม.122 | อุปราคา 21 ครั้งระหว่าง 22 กรกฎาคม 2514 ถึง 22 กรกฎาคม 2590> 2-3 ตุลาคม.124 |
| --- | --- | --- | --- | --- |
|  22 กรกฎาคม 2514 |  11 พฤษภาคม 2518 |  26 กุมภาพันธ์ 2522 |  15 ธันวาคม 2525 |  3 ตุลาคม 2529 |
| 126 | 128 | 130 | 132 | 134 |
|  22 กรกฎาคม 2533 |  10 พฤษภาคม 2537 |  26 กุมภาพันธ์ 2541 |  14 ธันวาคม 2544 |  3 ตุลาคม 2548 |
| 136 | 138 | 140 | 142 | 144 |
|  22 กรกฎาคม 2552 |  10 พฤษภาคม 2556 |  26 กุมภาพันธ์ 2560 |  14 ธันวาคม 2563 |  2 ตุลาคม 2567 |
| 146 | 148 | 150 | 152 | 154 |
|  22 กรกฎาคม 2571 |  9 พฤษภาคม 2575 |  27 กุมภาพันธ์ 2579 |  15 ธันวาคม 2582 |  3 ตุลาคม 2586 |
156: 
 22 กรกฎาคม 2590:
สเตซี่ พราหมณสุทธิ์

| สเตซี่ พราหมณสุทธิ์ Stacy Prammanasudh> ข้อมูลส่วนตัว |
| --- | --- |
เกิด: 23 กันยายน พ.ศ. 2522 (44 ปี) อีนิด รัฐโอคลาโฮมา สหรัฐอเมริกา
ส่วนสูง: 168 ซม.
สัญชาติ:  สหรัฐ
การเล่นอาชีพ
การศึกษา: มหาวิทยาลัยทัลซา
เริ่มเล่นอาชีพ: พ.ศ. 2546
ทัวร์ล่าสุด: แอลพีจีเอทัวร์
ชนะเลิศอาชีพ: 4
ผลงานที่ดีที่สุดในเอลพีจีเอเมเจอร์แชมเปียนชิป 
วีเมนส์ พีจีเอ แชมเปียนชิป: ที่ 15 ร่วม (2007)
ยูเอส วีเมนส์ โอเพน: ที่ 3 ร่วม (2006)
วีเมนส  บริติช โอเพน: ที่ 16 ร่วม (2007)
สเตซี่ พราหมณสุทธิ์ หรือ สเตซี่ พี (23 กันยายน พ.ศ. 2522 — ) นักกอล์ฟอาชีพหญิง ลูกครึ่งไทย-อเมริกัน
สเตซี่ เกิดที่เมืองอีนิด รัฐโอคลาโฮมา สหรัฐอเมริกา เป็นบุตรของ ประวัติ พราหมณสุทธิ์ จบการศึกษาจากมหาวิทยาลัยทุลซา เมื่อ พ.ศ. 2545 และเริ่มเล่นอาชีพในปีนั้น เธอได้ร่วมเล่นใน แอลพีจีเอทัวร์ ตั้งแต่ พ.ศ. 2546
ประวัติ พราหมณสุทธิ์ บิดาของสเตซี่ เป็นแคดดี้ให้เธอตั้งแต่เริ่มเล่นอาชีพ จนถึง พ.ศ. 2550 ปัจจุบัน พีท อัพตัน สามีของเธอ เป็นผู้ทำหน้าที่นี้แทน
ปัจจุบัน สเตซี่ พราหมณสุทธิ์ กำลังทำเรื่องขอเปลี่ยนสัญชาติเป็นคนไทย เพื่อจะได้ลงแข่งขันในนามประเทศไทย หลังจากที่ก่อนหน้านี้ได้ร่วมทีมชาติสหรัฐอเมริกาในกอล์ฟประเภททีมหญิง โซลเฮมคัพ (เทียบเท่ากับ ไรเดอร์คัพ ประเภททีมชาย) ประจำปี 2007 แข่งขันกับทีมยุโรปมาแล้ว
ผลงานการชนะเลิศอาชีพ (4) > ฟิวเจอร์ทัวร์ (2)

2003 (2) Frye Chevrolet Classic, Lincoln Financial Futures Golf Classic
ผลงานการชนะเลิศอาชีพ (4) > แอลพีจีเอทัวร์ (2)

2005 (1) Franklin American Mortgage Championship
2007 (1) Fields Open in Hawaii
แหล่งข้อมูลอื่น

ประวัติจาก LPGA
ประวัติจาก The Golf Channel เก็บถาวร 2007-09-27 ที่ เวย์แบ็กแมชชีน
สเตซี่ พราหมณสุทธิ์ ที่อินเทอร์เน็ตมูวีเดตาเบส
หลี่ ซือ

| หลี่ ซือ |
| --- | --- |
李斯

อัครมหาเสนาบดีฝ่ายซ้าย (左丞相)
ดำรงตำแหน่ง ค.ศ. ? (?) – ค.ศ. 208 ปีก่อนคริสตกาล (208 ปีก่อนคริสตกาล)
กษัตริย์: ฉินฉื่อหฺวังตี้ / ฉินเอ๋อร์ซี
ถัดไป: เจ้าเกา
 
ข้อมูลส่วนบุคคล
เกิด: ป. 280 ปีก่อนคริสตกาล
เสียชีวิต: 208 ปีก่อนคริสตกาล (อายุ 71–72 ปี)
บุตร: หลี่ หยู และลูกๆ อีกหลายคน
อาชีพ: นักอักษรวิจิตร, นักปรัชญา, นักการเมือง, นักเขียน

หลี่ซือ (จีน: 李斯; 280–เดือนกันยายนหรือตุลาคม 208 ปีก่อนคริสตกาล) เป็นนักอักษรวิจิตร นักปรัชญา นักการเมือง และนักเขียนของราชวงศ์ฉิน เขาทำหน้าที่เป็นสมุหนายก(อัครมหาเสนาบดีฝ่ายพลเรือน) ตั้งแต่ 246-208 ปีก่อนคริสตกาล ภายใต้อำนาจของสองรัชกาล: ฉินฉื่อหฺวังตี้ อ๋องแห่งแคว้นฉินและต่อมาได้กลายเป็นองค์ปฐมฮ่องเต้(จักรพรรดิ)แห่งราชวงศ์ฉิน และฉินเอ๋อร์ซี พระราชโอรสองค์ที่ 18 ของฉินฉื่อหฺวังตี้และทรงเป็นฮ่องเต้องค์ที่สอง ด้วยการที่เกี่ยวข้องกับวิธีการบริหารการปกครอง หลี่ซือ"ได้ชี้แนะให้เห็นว่าเขาชื่นชมและใช้แนวคิดของ Shen Buhai"หลายๆ ครั้ง โดยกล่าวอ้างถึงเทคนิคของ Shen Buhai และหาน เฟยจื่อ แต่ในเรื่องของกฎหมายได้เอาแนวคิดของชาง ยาง
John Knoblock ผู้แปลตำราภาษาจีนโบราณ ได้นับถือหลี่ซือว่า"เป็นหนึ่งในสองหรือสามบุคคลสำคัญที่สุดในประวัติศาสตร์จีน" ด้วยวิสัยทัศน์ที่ชัดเจนของจักรวรรดิสากลและ"โลกเดียวที่ประกอบไปด้วยชาวจีนทั้งหมด นำมาซึ่งการปกครองสากลและสันติภาพสากล" หลี่ซือ เป็น"ผู้รับผิดชอบเป็นส่วนใหญ่ในการสร้างสถาบันเหล่านี้ที่ทำให้ราชวงศ์ฉินเป็นรัฐสากลแห่งแรกในประวัติศาสตร์จีน"
หลี่ซือได้ช่วยเหลือฉินฉื่อหฺวังตี้ในการรวบรวมกฎหมาย พระราชกฤษฎีกาของการปกครอง น้ำหนักและมาตรการ และมาตราฐานของรถม้า เกวียน และตัวละครที่ถูกใช้ในการเขียน...[ส่งเสริม] การผสมผสานทางวัฒนธรรมของจีน เขา"ได้สร้างการปกครองบนพื้นฐานของคุณธรรมเท่านั้น" ดังนั้นในจักรวรรดิ พระราชโอรสและพระอนุชาในราชวงศ์จักรวรรดิไม่ได้อยู่ที่สูงส่ง แต่เป็นผู้รับการยกย่องสรรเสริญ" และ"สยบภูมิภาคชายแดนด้วยลดทอนความป่าเถื่อนไปยังทางเหนือและใต้" เขามีอาวุธทำลายรัฐศักดินาและหล่อหลอมให้กลายเป็นระฆังดนตรีและรูปปั้นมนุษย์ขนาดใหญ่ และภาษีที่ได้รับการผ่อนผัน และบทลงโทษที่เข้มงวดที่สืบทอดมาจากแนวคิดของชาง ยาง
สมาชิกวุฒิสภาจังหวัดนครปฐม

จังหวัดนครปฐม มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 2 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดนครปฐมมีจำนวนสมาชิกวุฒิสภาในการเลือกตั้งครั้งแรก จำนวน 2 คน คือสราวุธ นิยมทรัพย์ และ ประสิทธิ์ ปทุมารักษ์
สมาชิกวุฒิสภาสตรีคนแรกของจังหวัดนครปฐม คือ นางพนิดา ปทุมารักษ์ (จากการเลือกตั้งใน พ.ศ. 2549)
ตระกูลการเมืองที่ได้รับเลือกตั้งมากที่สุด คือ
ปทุมารักษ์ (2 คน) ได้แก่ ประสิทธิ์ ปทุมารักษ์ และ พนิดา ปทุมารักษ์
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | สราวุธ นิยมทรัพย์ | พนิดา ปทุมารักษ์ |
| 2 | ประสิทธิ์ ปทุมารักษ์ | ปรีชา นิพนธ์พิทยา |
| 3 | - | อนุชา สะสมทรัพย์ |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | สมชาติ พรรณพัฒน์ | ธงชัย ศรีสุขจร |
สรจักร ศิริบริรักษ์

| สรจักร ศิริบริรักษ์ |
| --- | --- |
เกิด: สรจักร ศิริบริรักษ์ 17 มีนาคม พ.ศ. 2498 จังหวัดบุรีรัมย์, ประเทศไทย
เสียชีวิต: 28 พฤษภาคม พ.ศ. 2556 (58 ปี) หมู่บ้านอรุณนิเวศน์   แขวงคลองถนน   เขตสายไหม   กรุงเทพมหานคร   ประเทศไทย
อาชีพ: นักเขียน,เภสัชกร
สัญชาติ: ไทย
แนว: นวนิยาย   เรื่องสั้น   สารคดี
หัวข้อ: ฆาตกรรม   อาชญากรรม   สยองขวัญ   โภชนาการ
ผลงานที่สำคัญ: ผีหลอก (อำพรางอำยวน) ศพข้างบ้าน ศพท้ายรถ ศพใต้เตียง นักฆ่าบ้ากาม ผีหัวเราะ (ดาวโจร) วิปลาสฆาตกรรม วิญญาณครวญ
บิดามารดา: ชัยบุรี ศิริบริรักษ์ (บิดา)   สมถวิล ศิริบริรักษ์ (มารดา)
เภสัชกร สรจักร ศิริบริรักษ์ หรือรู้จักกันในนาม สรจักร เป็นนักเขียนเรื่องสั้นแนวเขย่าขวัญ ได้รับฉายาว่าเป็น สตีเฟ่น คิง เมืองไทย จบการศึกษาระดับปริญญาตรีจากคณะเภสัชศาสตร์ จุฬาลงกรณ์มหาวิทยาลัย และสาธารณสุขศาสตรมหาบัณฑิต จากมหาวิทยาลัยมหิดล นอกจากผลงานเรื่องสั้นแนวเขย่าขวัญแล้ว ยังเขียนหนังสือสารคดีเกี่ยวกับนิติเวชศาสตร์ และโภชนาการอีกด้วย
นามปากกา	สรจักร/สรจักร ศิริบริรักษ์/เภสัชกรสรจักร ศิริบริรักษ์
ประวัติ

สรจักร  ศิริบริรักษ์เกิดที่จังหวัดบุรีรัมย์ เมื่อวันที่ 17 มีนาคม พ.ศ. 2498 เป็นบุตรคนที่สองของครอบครัวข้าราชการลูกห้า บิดา – นายชัยบุรี ศิริบริรักษ์ รับราชการในกรมชลประทาน และมารดา - นางสมถวิล  ศิริบริรักษ์ เป็นข้าราชการครู  หนึ่งปีถัดมา ครอบครัวย้ายไปตั้งถิ่นฐานที่จังหวัดนครราชสีมา ซึ่งในขณะนั้นเศรษฐกิจกำลังรุ่งเรืองจากผลของการเข้ามาตั้งฐานทัพของกองทัพสหรัฐในช่วงสงครามเวียดนาม ครอบครัวศิริบริรักษ์มีกิจการบังกะโลให้ทหารอเมริกันเช่า และทำฟาร์มไก่เนื้อ/ไข่ หมู วัว ทำธุรกิจอสังหาริมทรัพย์ และลูกทั้งห้าคนถูกสอนให้มีส่วนช่วยในกิจการตั้งแต่เด็ก  หลังจบมัธยมศึกษาปีที่สาม จากโรงเรียนอัสสัมชัญนครราชสีมา สรจักรได้ย้ายเข้ากรุงเทพฯ เพื่อเรียนต่อมัธยมปลายที่โรงเรียนวัดราชโอรส และสอบเข้าเรียนในคณะเภสัชศาสตร์ จุฬาลงกรณ์มหาวิทยาลัย โดยมีความสนใจพืชสมุนไพรไทยเป็นตัวกระตุ้น
หลังจบปริญญาเภสัชศาสตร์บัณฑิต จากจุฬาลงกรณ์มหาวิทยาลัย ในปี พ.ศ. 2521 สรจักรเลือกทำงานในชนบท โดยเริ่มงานในตำแหน่งลูกจ้างของโรงพยาบาลขนอม  อำเภอขนอม  จังหวัดนครศรีธรรมราช รับค่าจ้างเริ่มต้น ในอัตราเดือนละ 750 บาท และได้เรียนรู้การดำรงชีวิตแบบชาวบ้านชนบท ปลูกผัก จับปลาทะเล ดำน้ำ เดินป่าหาสมุนไพร ซึ่งประสบการณ์ตรงเหล่านี้ รวมทั้งการช่วยแพทย์ผ่าตัด ชันสูตรศพ ฉีดศพ ฯลฯ  ได้กลายเป็นข้อมูลที่สำคัญยิ่งในการผลิตงานเขียนในเวลาต่อมา
หลังจากศึกษาต่อปริญญาโท ด้านสาธารณสุขศาสตรมหาบัณฑิต จากมหาวิทยาลัยมหิดล สรจักรขอย้ายกลับมาอยู่กรุงเทพฯ ในตำแหน่งเภสัชกรชำนาญการพิเศษ สำนักงานปลัดกระทรวงฯ กระทรวงสาธารณสุข
ผลงาน

ได้รับการต้อนรับจากผู้อ่านด้วยดี  มีการพิมพ์ซ้ำทุกเล่ม เช่นศพใต้เตียง ได้รับการตีพิมพ์ซ้ำเป็นครั้งที่ 27 ศพท้ายรถครั้งที่ 26 ฯลฯ รายงานผลการวิเคราะห์กลวิธีการนำเสนอเรื่องสั้นแนวหักมุมจบของสรจักร ศิริบริรักษ์ โดยผู้วิจัยนายวัฒนา ขัติวงษ์ และคณะกล่าวว่า งานเขียนมีจุดเด่นตรงที่ “กระชับ หักมุม มีเหตุผลในตัว และที่สำคัญที่สุด ความรู้วิชาการต้องเป็นจริง อ้างอิงได้ เพื่อประโยชน์แก่ผู้อ่าน พร้อม ๆ กับการได้รับความเพลิดเพลินในอรรถรส..... “  ปทุมวดี ล้ำเลิศ ได้ทำการศึกษาเชิงวิเคราะห์กลวิธีการใช้ภาษาในเรื่องสั้นแนวฆาตกรรมของสรจักร ศิริบริรักษ์
งานเขียนของสรจักร จำแนกได้เป็น 4 กลุ่ม คือวรรณกรรมเรื่องสั้น งานเขียนอาชญคดี งานเขียนด้านสุขภาพ และงานเขียนจิปาถะ   แต่ที่ทำให้เขามีชื่อเสียง เป็นผลงานวรรณกรรมเรื่องสั้น กับ งานเขียนอาชญคดี
ผลงานเรื่องสั้นและนวนิยาย

ผลงานเรื่องสั้นของสรจักรมีประมาณ  200 เรื่อง สำนักพิมพ์มติชนได้นำมารวมเล่มเป็นชุด  เรียกกันว่า “สามศพ สามผี สองวิญญาณ” ดังนี้
- ชุดสามศพ ประกอบด้วยรวมเรื่องสั้น 3 เล่ม คือ ศพใต้เตียง ศพข้างบ้าน และ ศพท้ายรถ
- ชุดสามผี ประกอบด้วยรวมเรื่องสั้น 3 เล่ม คือ ผีหัวเราะ ผีหัวขาด และ ผีหลอก
- ชุดสองวิญญาณ ประกอบด้วยรวมเรื่องสั้น 2 เล่ม คือ วิญญาณครวญ และ คนสองวิญญาณ
คนดีตายหมดแล้ว รวมเรื่องสั้นจากชุดศพ
แค้นของคนตาย รวมเรื่องสั้นจากชุดสามผี
อำพรางอำยวน เป็นเรื่องสั้นเรื่องแรกของสรจักร (สร้างเป็นละครโทรทัศน์ช่อง 7 2538)
เล่าสู่กันฟัง
จับโกหกนอตตรามุส
ฆาตกรโรคจิต
ฆาตกรสาว เสื้อกาวน์เลือด
นักฆ่าบ้ากาม
กามวิปริต จิตวิปลาส
จิตกาธาน เป็นนวนิยายเรื่องเดียวของผู้เขียน
สารคดีและบทความ

เลี้ยงลูกอย่างไร ไม่ให้เป็นฆาตกร
เภสัชโภชนา
สุดยอดสมุนไพรเพื่อสุขภาพ
ผลกระทบ

11 ธันวาคม พ.ศ. 2550 บล็อก partybkk ได้แจ้งข่าวว่าสรจักรจะหยุดการเขียนหนังสือด้วยเหตุผลด้านสุขภาพ และ นักฆ่าบ้ากามเป็นงานเขียนอาชญาคดีเรื่องสุดท้ายของสรจักร
มีการขอนำผลงานของสรจักรเผยแพร่ในเว็บไซต์เพื่อประโยชน์สาธารณะ เช่น ศักดิ์สิทธิ์ นามสุวรรณ การทำภาพยนตร์ขนาดสั้นเพื่อประกวด การเชิญไปบรรยาย การเผยแพร่ทางวิทยุ โทรทัศน์ และสื่อสิ่งพิมพ์ และยังเป็นแรงบันดาลใจให้กับนักเขียนเรื่องสั้นรุ่นหลัง
การเสียชีวิต

สรจักร ศิริบริรักษ์ ถึงแก่กรรมเมื่อวันที่ 28 พฤษภาคม พ.ศ. 2556 ที่บ้านพักส่วนตัวที่เขตสายไหม กรุงเทพฯ สิริอายุได้ 58 ปี
เมื่อวันที่ 28 พ.ค. 56 เวลา 14.00 น. เจ้าหน้าที่ตำรวจรับแจ้งเหตุมีผู้เสียชีวิต ในบ้านพักย่านพหลโยธิน เขตสายไหม เมื่อตรวจสอบพบว่าผู้เสียชีวิตคือ นายสรจักร ศิริบริรักษ์ นักเขียนหนังสือแนวสยองขวัญชื่อดัง ซึ่งพบศพอยู่ในบ่อปลาคาร์ฟหลังบ้าน ที่มีน้ำลึกกว่า 2 เมตร ใกล้ห้องนอน
ทั้งนี้ จากการสอบถาม นายสุรศักดิ์ รักหมาน อายุ 37 ปี  ผู้ที่อาศัยร่วมกับนายสรจักร เล่าว่าอาศัยในบ้านหลังนี้และคอยดูแลนายสรจักร ที่ป่วยเป็นโรคพาร์กินสัน มากว่า 13 ปีแล้ว เมื่อ 3 สัปดาห์ก่อน นายสรจักรเข้ารับการรักษาที่โรงพยาบาลภูมิพลอดุลยเดช เนื่องจากมีอาการปอดบวมแทรกซ้อน
โดยก่อนเกิดเหตุ เมื่อเวลา 11.00 น. ของวานนี้ นายสุรศักดิ์ ได้ให้ยาแก่นายสรจักร ก่อนจะหลับไปทั้งคู่ แต่เมื่อตื่นขึ้นมาไม่พบนายสรจักรที่เตียง จึงเดินตามหาและ พบศพนายสรจักรในบ่อน้ำของบ้าน
แหล่งข้อมูลอื่น

บทความเกี่ยวกับแวดวงนิตยสารผีที่น่าสนใจ เก็บถาวร 2010-04-17 ที่ เวย์แบ็กแมชชีน
วิเคราะห์กลวิธีการนำเสนอเรื่องสั้นแนวหักมุมจบของสรจักร ศิริบริรักษ์ เก็บถาวร 2009-02-19 ที่ เวย์แบ็กแมชชีน
สุริยุปราคา 14 กันยายน พ.ศ. 2642

| สุริยุปราคา 14 กันยายน พ> ศ. 2642 |
| --- | --- |
แผนที่
ประเภท
ประเภท: เต็มดวง
แกมมา: 0.3940
ความส่องสว่าง: 1.0684
บดบังมากที่สุด
ระยะเวลา: 318 วินาที (5 นาที 18 วินาที)
พิกัด: 23°24′N 62°48′W﻿ / ﻿23.4°N 62.8°W﻿ / 23.4; -62.8
ความกว้างของเงามืด: 241 กิโลเมตร
เวลา (UTC)
(P1) เริ่มอุปราคาบางส่วน: 14:22:42
(U1) เริ่มอุปราคาเงามืด: 15:19:05
(U2) เริ่มอุปราคาศูนย์กลาง: 15:22:04
บดบังมากที่สุด: 16:54:51
(U3) สิ้นสุดอุปราคาศูนย์กลาง: 18:27:51
(U4) สิ้นสุดอุปราคาเงามืด: 18:30:50
(P4) สิ้นสุดอุปราคาบางส่วน: 19:27:08
แหล่งอ้างอิง
แซรอส: 136 (42 จาก 71)
บัญชี # (SE5000): 9732
สุริยุปราคาเต็มดวงจะเกิดขึ้นในวันที่ 14 กันยายน พ.ศ. 2642 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาที่เกี่ยวข้อง > สุริยุปราคา พ.ศ. 2641–2643

อุปราคานี้เป็นสมาชิกของชุดเทอม โดยอุปราคาในชุดเทอมของสุริยุปราคาจะวนซ้ำโดยประมาณทุก ๆ 177 วัน 4 ชั่วโมง (เทอม) ที่การสลับโหนดของวงโคจรดวงจันทร์
| สุริยุปราคาระหว่างปี 2641–2643 |
| --- | --- | --- | --- | --- | --- |
| 121 | 1 เมษายน 2641  บางส่วน | 126 | 25 กันยายน 2641  บางส่วน |  |  |
| 131 | 21 มีนาคม 2642  วงแหวน | 136 | 14 กันยายน 2642  เต็มดวง |  |  |
| 141 | 10 มีนาคม 2643  วงแหวน | 146 | 4 กันยายน 2643  เต็มดวง |  |  |
อุปราคาที่เกี่ยวข้อง > แซรอส 136

อุปราคาครั้งนี้เป็นส่วนหนึ่งของวงรอบแซรอสที่ 136 ซึ่งวนซ้ำทุก ๆ 18 ปี 11 วัน ประกอบด้วย 71 เหตุการณ์ โดยชุดนี้เริ่มต้นจากสุริยุปราคาบางส่วนในวันที่ 14 มิถุนายน พ.ศ. 1903 (ค.ศ. 1360) จากนั้นเป็นสุริยุปราคาวงแหวนซึ่งเริ่มตั้งแต่วันที่ 8 กันยายน พ.ศ. 2047 (ค.ศ. 1504) จากนั้นเป็นสุริยุปราคาผสมซึ่งเริ่มตั้งแต่วันที่ 22 พฤศจิกายน พ.ศ. 2155 (ค.ศ. 1612) จนถึงวันที่ 17 มกราคม พ.ศ. 2246 (ค.ศ. 1703) จากนั้นเป็นสุริยุปราคาเต็มดวงซึ่งเริ่มตั้งแต่วันที่ 27 มกราคม พ.ศ. 2264 (ค.ศ. 1721) จนถึงวันที่ 13 พฤษภาคม พ.ศ. 3039 (ค.ศ. 2496) และชุดแซรอสนี้จบลงในสุริยุปราคาบางส่วน วันที่ 30 กรกฎาคม พ.ศ. 3165 (ค.ศ. 2622) ครอบคลุมระยะเวลา 1262 ปี คราสบดบังยาวนานที่สุดของสุริยุปราคาในแซรอสนี้คือ 7 นาที 8 วินาทีของสุริยุปราคาวันที่ 20 มิถุนายน พ.ศ. 2498 (ค.ศ. 1955)
| สมาชิกของชุดแซรอสนี้ในลำดับที่ 29–43 เกิดขึ้นระหว่างปี 2408 ถึง 2660> 29 | สมาชิกของชุดแซรอสนี้ในลำดับที่ 29–43 เกิดขึ้นระหว่างปี 2408 ถึง 2660> 30 | สมาชิกของชุดแซรอสนี้ในลำดับที่ 29–43 เกิดขึ้นระหว่างปี 2408 ถึง 2660> 31 |
| --- | --- | --- |
|  25 เมษายน 2408 |  6 พฤษภาคม 2426 |  18 พฤษภาคม 2444 |
| 32 | 33 | 34 |
|  29 พฤษภาคม 2462 |  8 มิถุนายน 2480 |  20 มิถุนายน 2498 |
| 35 | 36 | 37 |
|  30 มิถุนายน 2516 |  11 กรกฎาคม 2534 |  22 กรกฎาคม 2552 |
| 38 | 39 | 40 |
|  2 สิงหาคม 2570 |  12 สิงหาคม 2588 |  24 สิงหาคม 2606 |
| 41 | 42 | 43 |
|  3 กันยายน 2624 |  14 กันยายน 2642 |  26 กันยายน 2660 |
อุปราคาที่เกี่ยวข้อง > ชุดอีเนกซ์

อุปราคานี้เป็นส่วนหนึ่งของวงรอบอีเนกซ์คาบยาว ซึ่งเกิดเหตุการณ์ซ้ำที่โหนดอันสลับกัน ทุก ๆ 358 เดือนจันทรคติ (≈ 10,571.95 วัน หรือ 29 ปี ลบ 20 วัน) การปรากฎและลองจิจูดของพวกมันไม่เป็นระเบียบ เนื่องจากขาดการประสานกันกับเดือนแอโนมาลิสติก (เดือนที่ยาวกว่าเดือนดาราคติ เพราะจุดใกล้ที่สุดเคลื่อนไปในทางเดียวกันกับวงโคจรของดวงจันทร์รอบโลก) อย่างไรก็ตาม การจับกลุ่มของวงรอบอีเนกซ์ 3 วงรอบ (≈ 87 ปี ลบ 2 เดือน) ที่เข้ามาใกล้กัน (≈ 1,151.02 เดือนแอโนมาลิสติก) ทำให้อุุปราคาจะมีลักษณะที่คล้ายกันในกลุ่มเหล่านี้
| สมาชิกชุดอีเนกซ์ระหว่างปี 2444 ถึง 2643: |
| --- | --- | --- |
|  14 มกราคม 2469 (แซรอส 130) |  25 ธันวาคม 2497 (แซรอส 131) |  4 ธันวาคม 2526 (แซรอส 132) |
|  13 พฤศจิกายน 2555 (แซรอส 133) |  25 ตุลาคม 2584 (แซรอส 134) |  4 ตุลาคม 2613 (แซรอส 135) |
 14 กันยายน 2642 (แซรอส 136):
สมาชิกวุฒิสภาจังหวัดตราด

จังหวัดตราด มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ
ประวัติศาสตร์

หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543 จังหวัดตราดมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ พลตรี สาคร กิจวิริยะ
นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายบุญส่ง ไข่เกษ
รายนามสมาชิกวุฒิสภาจังหวัด > ชุดที่ 8-9; พ.ศ. 2543-2549

| 0 | 1 | 2 |
| --- | --- | --- |
| ลำดับ | ชุดที่ 8 พ.ศ. 2543 | ชุดที่ 9 พ.ศ. 2549 |
| 1 | พลตรี สาคร กิจวิริยะ | บุญส่ง ไข่เกษ |
รายนามสมาชิกวุฒิสภาจังหวัด > ชุดที่ 10-11; พ.ศ. 2551-2557

| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2551 | ชุดที่ 11 พ.ศ. 2557 |
| 1 | สุพจน์ เลียดประถม | บุญส่ง ไข่เกษ |
หญ้า

| หญ้า ช่วงเวลาที่มีชีวิตอยู่: Albian–ปัจจุบัน  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงเดี่ยว Monocots
เคลด:: Commelinids Commelinids
อันดับ:: อันดับหญ้า Poales
เคลด:: Graminid clade Graminid clade
วงศ์:: หญ้า Poaceae Barnhart

สกุลต้นแบบ
Poa L.
วงศ์ย่อย
 Anomochlooideae  Aristidoideae  Arundinoideae  Bambusoideae  Chloridoideae  Danthonioideae  Ehrhartoideae  Micrairoideae  Panicoideae  Pharoideae  Pooideae  Puelioideae
ชื่อพ้อง
 Gramineae Juss.
หญ้า เป็นวงศ์ของพืชดอกใบเลี้ยงเดี่ยวที่มีจำนวนมากและมีแทบทุกหนแห่ง โดยมีประมาณ 780 สกุลและประมาณ 12,000 สปีชีส์ ทำให้หญ้าเป็นวงศ์พืชที่ใหญ่เป็นอันดับ 5 โดยเป็นรองเพียงวงศ์ทานตะวัน, วงศ์กล้วยไม้, วงศ์ถั่ว และวงศ์เข็ม
หญ้าเป็นวงศ์พืชที่มีความสำคัญทางเศรษฐกิจมากที่สุด โดยสามารถนำธัญพืช เช่น ข้าวโพด, ข้าวสาลี, ข้าว, ข้าวบาร์เลย์ และข้าวฟ่าง ไปผลิตอาหารหลักหรือให้อาหารสัตว์ที่ผลิตเนื้อได้ พวกมันให้พลังงานทางอาหารมากกว่าครึ่งหนึ่ง (51%) ของพลังงานทางอาหารทั้งหมด ผ่านการบริโภคของมนุษย์โดยตรง แบ่งเป็นข้าว 20%, ข้าวสาลี 20%, ข้าวโพด 5.5% และธัญพืชอื่น ๆ 6% สมาชิกวงศ์หญ้าบางส่วนใช้เป็นวัสดุก่อสร้าง (ไม้ไผ่, มุงจาก และฟาง) ในขณะที่บางส่วนเป็นเชื้อเพลิงชีวภาพ ผ่านการแปลงข้าวโพดเป็นเอทานอล
ทุ่งหญ้าอย่างสะวันนาและแพรรีที่มีหญ้าเป็นส่วนใหญ่ ประมาณการว่าครอบคลุมไปถึง 40.5% ของพื้นที่ผิวโลก (ไม่นับกรีนแลนด์และแอนตาร์กติกา) หญ้ายังมีส่วนสำคัญต่อพืชพรรณในสภาพแวดล้อมต่าง ๆ ซึ่งรวมไปถึง พื้นที่ชุ่มน้ำ, ป่า และทุนดรา
ถึงแม้ว่าโดยทั่วไปจะเรียกหญ้าทะเล, กก และวงศ์กกเป็น "หญ้า" แต่ทั้งหมดอยู่นอกวงศ์นี้ โดยกกและวงศ์กกมีความคล้ายคลึงกับหญ้าตรงที่อยู่ในอันดับ Poales แต่หญ้าทะเลอยู่ในอันดับ Alismatales อย่างไรก็ตาม ทั้งหมดอยู่ในกลุ่มพืชใบเลี้ยงเดี่ยว
ศัพทมูลวิทยา

จอห์น เฮนด์ลีย์ บาร์นฮาร์ตเป็นผู้คิดค้นศัพท์ Poaceae ใน ค.ศ. 1895 โดยอิงจากชื่อเผ่า Poeae ที่รอเบิร์ต บราวน์อธิบายไว้ใน ค.ศ. 1814 และสกุล Poa ที่คาร์ล ลินเนียสอธิบายไว้ใน ค.ศ. 1753 ศัพท์นี้มาจากภาษากรีกโบราณว่า πόα (póa, "อาหารสัตว์")